Folketing
2009-04-22

Tak. Mit spørgsmål lyder: Hvordan mener ministeren at problemet med de 6.000 faldefærdige huse skal løses? Begrundelsen for spørgsmålet er, at der rundtomkring i Danmarks landsbyområder står 6.000 faldefærdige huse, der er rene ruiner, og som forhindrer områderne i at udvikle sig. Derfor foreslog Socialdemokraterne i finanslovforslaget for 2009, at der skulle afsættes 25 mio. kr. til nedrivning af disse bygninger.